WIIK ผลงานแจ่มสุดในรอบ 5 ปี ไตรมาสแรกโกยกำไรกว่า 200%
WIIK ผลงานเด่นสุดในรอบ 5 ปี โค้งแรกพลิกกำไรโกย 12.92 ล้านบาท ทะยานแรงกว่า 201%
14 พ.ค. 2558

นายบุรินทร์  คุณาธิปพงษ์  ประธานเจ้าหน้าที่บริหาร  บริษัท  วิค แอนด์  ฮุคลันด์  จำกัด  (มหาชน)  หรือ WIIK) เปิดเผยว่า  สำหรับผลประกอบของบริษัทในไตรมาสที่ 1 ปี 2558  มีผลกําไรสุทธิ จํานวน 12.92 ล้านบาท พลิกจากผลขาดทุนในช่วงเดียวกันของปีก่อนที่ขาดทุนสุทธิจํานวน 12.67 ล้านบาท  
โดยบริษัทกําไรเพิ่มขึ้นจํานวน 25.59 ล้านบาท หรือเติบโตถึง 201.91%  โดยผลการดำเนินงานที่ออกมาดังกล่าวถือว่าดีที่สุดในรอบ 5 ปีของบริษัทหลังจากบริษัทมีผลการดำเนินงานที่ขาดทุนอย่างต่อเนื่องระหว่างปี 2554-2557 ด้านรายได้จากการขายและบริการในไตรมาสที่  1 ปี 2558 เพิ่มขึ้นจากไตรมาสเดียวกันของปีก่อนจํานวน 24.58 ล้านบาทหรือ10.79%
โดยได้รับปัจจัยสนับสนุนหลังจากที่บริษัทมีการปรับโครงสร้างผู้ถือหุ้น  ในช่วงที่ผ่านมาโดยมีกลุ่มผู้ถือใหญ่ใหม่คือ นางสุมาลี อ่องจริต ซึ่งประกอบด้วย  นายชงก์ รังสิพราหมณกุล นายชัย ชีวมงคล และบริษัท เยาววงศ์  โฮลดิ้ง จำกัด รวมทั้งหมด 4 ราย คิดเป็นจำนวนหุ้นรวมกัน 197,928,800 หุ้นหรือคิดเป็น 65.99% เมื่อวันที่ 24 กุมภาพันธ์ 2558 จำนวนทั้งสิ้น 65.99%  ของสิทธิออกเสียงทั้งหมดของกิจการ
สำหรับนางสุมาลี  อ่องจริต เป็นนักธุรกิจ และนักลงทุนรายใหญ่ในตลาดหุ้น และลงทุนถืออยู่ในหุ้นพื้นฐานดีหลายๆบริษัท และการนั่งเป็น กรรมการใน  บริษัท โรงพิมพ์ตะวันออก จำกัด (มหาชน) หรือ EPCO และเป็นผู้ถือหุ้นใหญ่ของ บริษัท อควา คอร์เปอเรชั่น จำกัด (มหาชน) หรือ AQUA หลังจากคุณสุมาลี เข้ามาเป็นผู้ถือหุ้นใหญ่เชื่อมั่นว่าจะเข้ามามีส่วนช่วยสนับสนุนธุุรกิจระยะยาวในอนาคตจะสามารถทำให้ผลการดำเนินงานที่เป็นบวกต่อเนื่องและรายได้อย่างมั่นคง
อย่างไรก็ดีที่ประชุมคณะกรรมการบริษัทได้มีมติให้นำเสนอต่อที่ประชุมผู้ถือหุ้นเพื่ออนุมัติการออกใบสำคัญแสดงสิทธิที่จะซื้อหุ้นสามัญของบริษัท รุ่นที่ 1 หรือ  WIIK-W1  รวมจำนวนไม่เกิน  99,979,334  หน่วย  โดยจัดสรรให้แก่ผู้ถือหุ้นเดิมในสัดส่วน 3 หุ้นสามัญเดิม 3 หุ้นต่อใบสำคัญแสดงสิทธิ 1 หน่วย โดยราคาการใช้สิทธิของใบสำคัญแสดงสิทธิ  เท่ากับ  5  บาทต่อหุ้นซึ่งสูงกว่าราคากระดานปัจจุบันสะท้อนว่าบริษัทมีความเชื่อมั่นต่อผลการดำเนินงานในอนาคตที่มีโอกาสเติบ และแผนงานของกลุ่มผู้ถือหุ้นใหม่จะเข้าส่วนร่วมในการทำแผนจุงมีโอกาสที่ผู้ถือ WIIK-W1 ที่จะใช้สิทธิแปลงสภาพเพื่อใช้เป็นแหล่งทุนเพื่อขยายกิจการในอนาคต
 